**CELE DOUĂ PĂRȚI ALE LUMII**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E ziua penitenței asumată

că am trimis cuvinte în eter

bolnave de iubirea vinovată

nascută dintr-un suflet auster.

Mă-nchin suav la ale tale creste,

la tronul de smaralde și cetăți,

la chipul tău, un înger din poveste

ce lumea mi-o prezintă în bucăți.

De-o parte este negrul fără Soare,

al lumii mărginit și vechi decor

cu al meu vis, motiv de închisoare,

ca drept delict pe aripi de cocor.

Si insetat mi-e visul de splendoare

îl protejez cu stele drept potcap,

dar sunt bolnav de-o sete care doare

mult prea frumos și nu vreau ca să scap.

Cum poate el să îmi aduc-o rază,

cu dreptul viu de a topi nămeți,

să dezvelească lumea de emfază,

să mi-o prezinte fără de scaieți!

În visul meu ești râul nepereche

ce-mi ostoiește setea fără leac,

dar îmi șoptește tainic la ureche

să mă trezesc din somnul prea... ”boleac”.

Eu mă trezesc, iar lumea mi se-arată

mult mai bogată decât tot ce-a fost.

La tot ce e greșit tu ești erată

și ești Neprețuirii adăpost.

Ești partea de lumină nefirească

drept înger pur și fără de păcat

ce suflă peste rana sufletească

cu-o adiere fără de rabat.

De am gresit, iar vorba-mi este crudă

și-al meu mesaj e, poate, nefiresc

tu să ma ierti că nu sunt azi o iudă

și să ascund că, simplu, te iubesc!